Neotyphlini

Neotyphlini er en gruppe av biller som hører til familien kortvinger (Staphylinidae).

Utseende 
Bittesmå (0,8-2,1 millimeter), slanke, blekt fargede (gjerne rødlige) kortvinger. Disse billene bærer preg av sitt underjordiske levesett. Øyne og flygevinger mangler helt. Kroppen er lang og tynn, jevbred, hodet forholdsvis stort med korte antenner. Pronotum og dekkvinger er ganske små, bakkroppen lang og smal. Beina er korte.

Levevis 
Disse billene lever dypt nede i jorda og kommer sjelden til overflaten. De fleste av de kjente artene lever i områder med middelhavsklima. Det har blitt spekulert i at årsaken til at gruppen mangler i Nord-Europa er at de ennå ikke har vandret inn etter siste istid, da disse billene trolig har ganske dårlig spredningsevne.

Utbredelse 
Gruppen har en spredt utbredelse, mest i områder med Middelhavsklima, men også i noen kaldere områder. Flest arter er det i California og Chile, men gruppen forekommer også så langt nord som Alaska, i tropene i Mellom-Amerika, i det sørlige Afrika og det sørlige Europa.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien Leptotyphlinae 
 Stamme Neotyphlini Coiffait, 1963
 Slekten Apheliotyphlus Pace, 1976 - én art, Italia
 Slekten Cafrotyphlus Coiffait, 1964 - to arter, Sør-Afrika 
 Slekten Cainotyphlus  Coiffait, 1962 - to arter, California
 Slekten Chiliotyphlus  Coiffait, 1963 - tre arter, Chile
 Slekten Chionotyphlus Smetana, 1986 - én art, Alaska
 Slekten Cubanotyphlus Coiffait & Decu, 1972 - 5 arter, Mellom-Amerika og Karibia
 Slekten Eutyphlops  Coiffait, 1983 - 5 arter
 Slekten Heterotyphlus Coiffait, 1962 - tre arter, California
 Slekten Homeotyphlus Coiffait, 1962 - én art, California
 Slekten Idahotyphlus Gusarov, 2003 - én art, Idaho
 Slekten Kladotyphlus Pace, 1999 - én art, Slovenia
 Slekten Macrotyphlus Coiffait & Saíz, 1965 - 10 arter, Chile
 Slekten Mayatyphlus Gusarov, 2003 - én art, Belize
 Slekten Megatyphlus Coiffait, 1955 - tre arter, Sør-Europa
 Slekten Neotyphlus Coiffait, 1959
 Slekten Oreinotyphlus Coiffait, 1963 - tre arter, Chile 
 Slekten Paramacrotyphlus Saíz, 1975 - to arter, Chile
 Slekten Prototyphlus Coiffait, 1962 - én art, California
 Slekten Telotyphlus Coiffait, 1962 - to arter, California
 Slekten Xenotyphlus Coiffait, 1962 - to arter, California

Referanser

Kilder 
 Fauna Europaea Web Service Version 2.4 (2011) Utbredelsesdatabase for europeiske dyr: 
 Grebennikov, V.V. og A.F. Newton, 2008: Minute larvae of Leptotyphlinae (Coleoptera: Staphylinidae): description of three genera with discussion on the monophyly and phylogenetic position of the subfamily as inferred from larval morphology. Zootaxa, 1817: 49-58.

Eksterne lenker 
 

Kortvinger
Leptotyphlinae
Biller formelt beskrevet i 1963
Dyr formelt beskrevet av Henri Coiffait